CELEX: 32016R2374
Language: lt
Date: 2016-10-12 00:00:00
Title: 2016 m. spalio 12 d. Komisijos deleguotasis reglamentas (ES) 2016/2374, kuriuo nustatomas tam tikrai priedugnio žvejybai pietvakarių vandenyse taikomas žuvų išmetimo į jūrą mažinimo planas

23.12.2016   
            
            
               LT
            
            
               Europos Sąjungos oficialusis leidinys
            
            
               L 352/33
            
         KOMISIJOS DELEGUOTASIS REGLAMENTAS (ES) 2016/2374
   2016 m. spalio 12 d.
   kuriuo nustatomas tam tikrai priedugnio žvejybai pietvakarių vandenyse taikomas žuvų išmetimo į jūrą mažinimo planas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (1), ypač į jo 15 straipsnio 6 dalį ir 18 straipsnio 1 ir 3 dalis,
   kadangi:
   
               (1)
            
            
               Reglamentu (ES) Nr. 1380/2013 siekiama palaipsniui sustabdyti žuvų, sužvejotų vykdant bet kokią ES žvejybą, išmetimą į jūrą, įvedant įpareigojimą iškrauti visą tų rūšių, kurioms taikomi sužvejojamo kiekio apribojimai, žuvų laimikį;
            
         
               (2)
            
            
               Reglamento (ES) Nr. 1380/2013 15 straipsnio 6 dalyje Komisija įgaliojama deleguotuoju aktu ne ilgesniam kaip trejų metų laikotarpiui priimti žuvų išmetimo į jūrą mažinimo planus remiantis bendromis rekomendacijomis, kurias parengė valstybės narės, pasikonsultavusios su atitinkamomis patariamosiomis tarybomis;
            
         
               (3)
            
            
               atsižvelgdama į bendrą rekomendaciją, kurią valstybės narės pateikė 2015 m., Komisija Deleguotuoju reglamentu (ES) 2015/2439 (2) nustatė tam tikrai priedugnio žuvų žvejybai pietvakarių vandenyse 2016–2018 m. laikotarpiu taikomą žuvų išmetimo į jūrą mažinimo planą;
            
         
               (4)
            
            
               Belgija, Ispanija, Prancūzija, Nyderlandai ir Portugalija turi tiesioginių žvejybos pietvakarių vandenyse valdymo interesų. Pasikonsultavusios su Pietvakarių vandenų patariamąja taryba, 2016 m. gegužės 31 d. minėtos valstybės narės Komisijai pateikė bendrą rekomendaciją. Ją rengiant panaudotas atitinkamų mokslo įstaigų mokslinis indėlis, kurį peržiūrėjo Žuvininkystės mokslo, technikos ir ekonomikos komitetas (STECF). Į bendrą rekomendaciją įtrauktos priemonės atitinka Reglamento (ES) Nr. 1380/2013 18 straipsnio 3 straipsnį, taigi jas galima įtraukti į šį reglamentą;
            
         
               (5)
            
            
               pietvakarių vandenyse įpareigojimas iškrauti visą rūšių, pagal kurias apibrėžiama žvejyba, žuvų laimikį pagal Reglamento (ES) Nr. 1380/2013 15 straipsnio 1 dalies c punktą taikomas ne vėliau kaip nuo 2016 m. sausio 1 d.;
            
         
               (6)
            
            
               Deleguotajame reglamente (ES) 2015/2439 nustatytos nuostatos, pagal kurias įvedamas įpareigojimas iškrauti laimikį, 2016–2018 m. laikotarpiu taikomas tam tikrai priedugnio žuvų žvejybai pietvakarių vandenyse;
            
         
               (7)
            
            
               remiantis 2016 m. valstybių narių pateikta nauja bendra rekomendacija, nuo 2017 m. žuvų išmetimo į jūrą mažinimo planas turėtų apimti europinių jūrų liežuvių, europinių jūrinių lydekų, velniažuvinių ir norveginių omarų išteklių žvejybą ICES VIII a, b, d ir e kvadratuose (tik išteklių išplitimo rajonuose, vadinamuosiuose funkciniuose vienetuose), norveginių omarų žvejybą ICES VIIIc ir IXa kvadratuose (tik funkciniuose vienetuose), europinių jūrų liežuvių ir jūrinių plekšnių žvejybą ICES IXa kvadrate, europinių jūrinių lydekų žvejybą ICES VIIIc ir IXa kvadratuose ir velniažuvinių žvejybą ICES VIII a, b, c, d, e ir IXa kvadratuose;
            
         
               (8)
            
            
               bendroje rekomendacijoje siūloma įpareigojimo iškrauti laimikį išimtį taikyti norveginiams omarams, sužvejotiems tralais ICES VIII ir IX parajoniuose, nes, turimais moksliniais duomenimis, jų išgyvenamumo rodikliai gali būti aukšti, atsižvelgiant į šios rūšies žuvų žvejybos įrankių, žvejybos praktikos ir ekosistemos charakteristikas. STECF savo vertinime padarė išvadą, kad naujausi bandymai rodo, jog išgyvenamumo rodikliai patenka į ankstesniais bandymais nustatytą išgyvenamumo rodiklių intervalą. Planuojami tolesni tyrimai; per juos turėtų būti surinkta daugiau informacijos apie tikėtinus išgyvenamumo rodiklius vykdant šią žvejybą. Todėl šią 2017 m. taikytiną išimtį reikėtų įtraukti į šį reglamentą drauge su nuostata, pagal kurią atitinkamos valstybės narės turi pateikti Komisijai vykdomų bandymų metu gautų išsamesnių duomenų, kad STECF galėtų visapusiškai įvertinti išimties taikymo pagrįstumą;
            
         
               (9)
            
            
               bendroje rekomendacijoje yra trys įpareigojimo iškrauti laimikį taikymo de minimis išimtys, tam tikra apimtimi taikomos tam tikrai žvejybai. Valstybių narių pateiktą informaciją peržiūrėjo STECF. STECF padarė išvadą, kad bendroje rekomendacijoje pateikti argumentai – sunkiai padidinamas selektyvumas ir neproporcingos nepageidaujamos priegaudos tvarkymo išlaidos – yra pagrįsti. Atsižvelgiant į tai, kas išdėstyta pirmiau, tikslinga nustatyti de minimis išimtis pagal bendroje rekomendacijoje siūlomus procentinius dydžius neviršijant Reglamento (ES) Nr. 1380/2013 15 straipsnio 1 dalyje leidžiamų lygių;
            
         
               (10)
            
            
               
                  de minimis išimties taikymas europiniams jūrų liežuviams – ne daugiau kaip 5 % bendro metinio šios rūšies žuvų kiekio, sužvejoto laivų, kurie jas žvejoja sijiniais tralais ir dugniniais tralais ICES VIII a ir b kvadratuose, – yra grindžiamas tuo, kad perspektyviai padidinti šios žvejybos selektyvumą yra labai sunku. STECF padarė išvadą, kad patvirtinamosios informacijos pakanka šiai išimčiai pagrįsti. Todėl ši išimtis turėtų būti įtraukta į šį reglamentą;
            
         
               (11)
            
            
               
                  de minimis išimties taikymas europiniams jūrų liežuviams – ne daugiau kaip 3 % bendro metinio šios rūšies žuvų kiekio, sužvejoto laivų, kurie jas žvejoja sieniniais tinklais ir žiauniniais tinklais ICES VIII a ir b kvadratuose, – yra grindžiamas tuo, kad perspektyviai padidinti šios žvejybos selektyvumą yra labai sunku. STECF padarė išvadą, kad patvirtinamosios informacijos pakanka prašomai išimčiai pagrįsti. Todėl ši išimtis turėtų būti įtraukta į šį reglamentą;
            
         
               (12)
            
            
               
                  de minimis išimties taikymas europinėms jūrinėms lydekoms – 2017 m. ne daugiau kaip 7 %, o 2018 m. – ne daugiau kaip 6 % bendro metinio šios rūšies žuvų kiekio, sužvejoto laivų, kurie jas žvejoja tralais ICES VIII ir IX parajoniuose, – yra grindžiamas tuo, kad perspektyviai padidinti šios žvejybos selektyvumą yra labai sunku. STECF padarė išvadą, kad pateiktoje papildomoje su selektyvumu susijusioje informacijoje nebuvo papildomų įrodymų, liudijančių, kad vykdant susijusių žvejybos specializacijų veiklą labai sunku užtikrinti selektyvumą. Todėl reikėtų atlikti papildomą darbą siekiant tinkamiau pagrįsti šią išimtį. Todėl minėta išimtis turėtų būti įtraukta į šį reglamentą ir taikoma 2017 m., t. y. tik vienus metus, su sąlyga, kad valstybės narės pateiks išsamesnę informaciją šiai išimčiai pagrįsti, o ją įvertins STECF;
            
         
               (13)
            
            
               todėl Deleguotasis reglamentas (ES) 2015/2439 turėtų būti panaikintas ir pakeistas nauju reglamentu;
            
         
               (14)
            
            
               kadangi šiame reglamente numatytos priemonės daro tiesioginį poveikį atitinkamai Sąjungos laivų ekonominei veiklai ir žvejybos sezono planavimui, šis reglamentas turėtų įsigalioti iš karto, kai tik bus paskelbtas. Jis turėtų būti taikomas nuo 2017 m. sausio 1 d.,
            
         PRIĖMĖ ŠĮ REGLAMENTĄ:
   1 straipsnis
   Įpareigojimo iškrauti laimikį vykdymas
   Reglamento (ES) Nr. 1380/2013 15 straipsnio 1 dalyje nustatytas įpareigojimas iškrauti laimikį taikomas ICES VIII, IX ir X parajoniuose ir CECAF 34.1.1, 34.1.2 bei 34.2.0 zonose vykdant šio reglamento priede nurodytą žvejybą.
   2 straipsnis
   Su išgyvenamumu susijusi išimtis
   1.   Reglamento (ES) Nr. 1380/2013 15 straipsnio 4 dalies b punkte numatyta įpareigojimo iškrauti laimikį išimtis, skirta rūšims, kurioms, moksliniais duomenimis, būdingi aukšti išgyvenamumo rodikliai, yra taikoma norveginiams omarams (Nephrops norvegicus), sužvejotiems tralais (žvejybos įrankių kodai (3): OTB, OTT, PTB, TBN, TBS, TB, OT, PT ir TX) ICES VIII ir IX parajoniuose.
   2.   Tiesioginių valdymo interesų pietvakarių vandenyse turinčios valstybės narės iki 2017 m. gegužės 1 d. pateikia papildomos mokslinės informacijos, pagrindžiančios 1 dalyje nurodytos išimties taikymą. Pateiktą mokslinę informaciją iki 2017 m. rugsėjo 1 d. įvertina Žuvininkystės mokslo, technikos ir ekonomikos komitetas (STECF).
   3 straipsnis
   De minimis išimtys
   
   1.   Nukrypstant nuo Reglamento (ES) Nr. 1380/2013 15 straipsnio 1 dalies, į jūrą išmesti leidžiama šiuos kiekius:
   
               a)
            
            
               europinių jūrinių lydekų (Merluccius merluccius) – 2017 m. ne daugiau kaip 7 %, o 2018 m. – ne daugiau kaip 6 % bendro metinio šios rūšies žuvų kiekio, sužvejoto laivų, kurie šių rūšių žuvis žvejoja tralais ir velkamaisiais tinklais (žvejybos įrankių kodai: OTT, OTB, PTB, OT, PT, TBN, TBS, TX, SSC, SPR, TB, SDN, SX ir SV) ICES VIII ir IX parajoniuose;
            
         
               b)
            
            
               europinių jūrų liežuvių (Solea solea) – ne daugiau kaip 5 % bendro metinio šio rūšies žuvų kiekio, sužvejoto laivų, kurie šių rūšių žuvis žvejoja sijiniais tralais (žvejybos įrankio kodas – TBB) ir dugniniais tralais (žvejybos įrankių kodai: OTB, OTT, PTB, TBN, TBS, TBB, OT, PT ir TX) ICES VIII a ir b kvadratuose;
            
         
               c)
            
            
               europinių jūrų liežuvių (Solea solea) – ne daugiau kaip 3 % bendro metinio šios rūšies žuvų kiekio, sužvejoto laivų, kurie šių rūšių žuvis žvejoja sieniniais tinklais ir žiauniniais tinklais (žvejybos įrankių kodai: GNS, GN, GND, GNC, GTN, GTR ir GEN) ICES VIII a ir b kvadratuose.
            
         2.   Tiesioginių valdymo interesų pietvakarių vandenyse turinčios valstybės narės iki 2017 m. gegužės 1 d. Komisijai pateikia papildomų žuvų išmetimo į jūrą duomenų ir kitos aktualios mokslinės informacijos, pagrindžiančios 1 dalies a punkte nurodytos išimties taikymą. Žuvininkystės mokslo, technikos ir ekonomikos komitetas (STECF) iki 2017 m. rugsėjo 1 d. įvertina pateiktus duomenis ir informaciją.
   4 straipsnis
   Laivai, kuriems taikomas įpareigojimas iškrauti laimikį
   Valstybės narės pagal šio reglamento priede išdėstytus kriterijus nustato, kokiems kiekvienos konkrečios žvejybos laivams taikomas įpareigojimas iškrauti laimikį.
   Laivams, kuriems 2016 m. taikytas įpareigojimas iškrauti laimikį vykdant tam tikrą žvejybą, ir toliau taikomas įpareigojimas iškrauti laimikį vykdant tą žvejybą.
   Iki 2016 m. gruodžio 31 d. valstybės narės per saugiąją Sąjungos kontrolės svetainę Komisijai ir kitoms valstybėms narėms pateikia pagal 1 dalį atrinktų priede nustatytos kiekvienos konkrečios žvejybos laivų sąrašus. Šiuos sąrašus jos nuolat atnaujina.
   5 straipsnis
   Panaikinimas
   Deleguotasis reglamentas (ES) 2015/2439 panaikinamas.
   6 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2017 m. sausio 1 d. iki 2018 m. gruodžio 31 d.
   4 straipsnis taikomas nuo šio reglamento įsigaliojimo dienos.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. spalio 12 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 354, 2013 12 28, p. 22.
   
      (2)  2015 m. spalio 12 d. Komisijos deleguotasis reglamentas (ES) 2015/2439, kuriuo nustatomas tam tikrai priedugnio žuvų žvejybai pietvakarių vandenyse taikomas žuvų išmetimo į jūrą mažinimo planas (OL L 336, 2015 12 23, p. 36).
   
      (3)  Šiame reglamente naudojamus žvejybos įrankių kodus nustatė Jungtinių Tautų Maisto ir žemės ūkio organizacija.
   
      PRIEDAS
      
         Žvejyba, kuriai taikomas įpareigojimas iškrauti laimikį
      
      a)   Žvejyba ICES VIII a, b, d ir e kvadratuose
      
                  Žvejyba (žuvų rūšis)
               
               
                  Žvejybos įrankio kodas
               
               
                  Žvejybos įrankio aprašymas
               
               
                  Tinklo akių dydis
               
               
                  Iškraunamų žuvų rūšys
               
            
                  Europiniai jūrų liežuviai
                  (Solea solea)
               
               
                  OTB, OTT, PTB, TBN, TBS, TB, OT, PT, TX
               
               
                  Visi dugniniai tralai
               
               
                  70–100 mm dydžio
               
               
                  Visas sužvejotas europinių jūrų liežuvių kiekis
               
            
                  TBB
               
               
                  Visi sijiniai tralai
               
               
                  70–100 mm dydžio
               
            
                  GNS, GN, GND, GNC, GTN, GTR, GEN
               
               
                  Visi sieniniai tinklai ir žiauniniai tinklai
               
               
                  100 mm dydžio arba didesnės
               
            
                  Europinės jūrinės lydekos
                  (Merluccius merluccius)
               
               
                  OTT, OTB, PTB, SDN, OT, PT, TBN, TBS, TX, SSC, SPR, TB, SX, SV
               
               
                  Visi dugniniai tralai ir velkamieji tinklai
               
               
                  100 mm dydžio arba didesnės
               
               
                  Visas sužvejotas europinių jūrinių lydekų kiekis
               
            
                  LL, LLS
               
               
                  Visos ūdos
               
               
                  Visų dydžių
               
            
                  GNS, GN, GND, GNC, GTN, GEN
               
               
                  Visi žiauniniai tinklai
               
               
                  100 mm dydžio arba didesnės
               
            
                  Velniažuvinės
                  (Lophiidae)
               
               
                  GNS, GN, GND, GNC, GTN, GEN
               
               
                  Visi žiauniniai tinklai
               
               
                  200 mm dydžio arba didesnės
               
               
                  Visas sužvejotas velniažuvinių kiekis
               
            
                  Norveginiai omarai (Nephrops norvegicus)
                  (tik funkciniuose vienetuose)
               
               
                  OTB, OTT, PTB, TBN, TBS, TB, OT, PT, TX
               
               
                  Visi dugniniai tralai
               
               
                  70 mm dydžio arba didesnės
               
               
                  Visas sužvejotas norveginių omarų kiekis
               
            b)   Žvejyba ICES VIIIc ir IXa kvadratuose
      
                  Žvejyba (žuvų rūšis)
               
               
                  Žvejybos įrankio kodas
               
               
                  Žvejybos įrankio aprašymas
               
               
                  Tinklo akių dydis
               
               
                  Įpareigojimas iškrauti laimikį
               
            
                  Velniažuvinės
                  (Lophiidae)
               
               
                  GNS, GN, GND, GNC, GTN, GEN
               
               
                  Visi žiauniniai tinklai
               
               
                  200 mm dydžio arba didesnės
               
               
                  Visas sužvejotas velniažuvinių kiekis
               
            
                  Norveginiai omarai
                  (Nephrops norvegicus)
                  (tik funkciniuose vienetuose)
               
               
                  OTB, PTB, OTT, TBN, TBS, OT, PT, TX, TB
               
               
                  Visi dugniniai tralai
               
               
                  70 mm dydžio arba didesnės
               
               
                  Visas sužvejotas norveginių omarų kiekis
               
            
                  Europinės jūrinės lydekos
                  (Merluccius merluccius)
               
               
                  OTT, OTB, PTB, OT, PT, TBN, TBS, TX, SSC, SPR, TB, SDN, SX, SV
               
               
                  Visi dugniniai tralai ir velkamieji tinklai
               
               
                  Laivai, atitinkantys šiuos suvestinius kriterijus:
                  
                              1.
                           
                           
                              naudoja 70 mm arba didesnių akių tinklus;
                           
                        
                              2.
                           
                           
                              bendras 2014–2015 m. (1) iškrautų europinių jūrinių lydekų kiekis sudarė daugiau kaip 5 % visų rūšių iškrautų žuvų ir daugiau kaip 5 metrines tonas.
                           
                        
               
                  Visas sužvejotas europinių jūrinių lydekų kiekis
               
            
                  GNS, GN, GND, GNC, GTN, GEN
               
               
                  Visi žiauniniai tinklai
               
               
                  80–99 mm dydžio
               
            
                  LL, LLS
               
               
                  Visos ūdos
               
               
                  Didesni nei 3,85 cm +/– 1,15 cm ilgio ir 1,6 cm +/– 0,4 cm pločio kabliukai
               
            c)   Žvejyba ICES IXa kvadrate
      
                  Žvejyba (žuvų rūšis)
               
               
                  Žvejybos įrankio kodas
               
               
                  Žvejybos įrankio aprašymas
               
               
                  Tinklo akių dydis
               
               
                  Įpareigojimas iškrauti laimikį
               
            
                  Europiniai jūrų liežuviai (Solea solea) ir jūrinės plekšnės (Pleuronectes platessa)
               
               
                  GNS, GN, GND, GNC, GTN, GTR, GEN
               
               
                  Visi sieniniai tinklai ir žiauniniai tinklai
               
               
                  100 mm arba didesnės
               
               
                  Visas sužvejotas europinių jūrų liežuvių ir jūrinių plekšnių kiekis
               
            
         (1)  Ataskaitinis laikotarpis vėlesniais metais bus atnaujintas, t. y. 2018 m. ataskaitinis laikotarpis bus 2015 ir 2016 metai.